**देवप्रयाग** (Devprayag) भारत के उत्तराखण्ड राज्य के टिहरी गढ़वाल ज़िले में स्थित एक नगर है। यह पंच प्रयाग में से एक है और यहाँ अलकनन्दा नदी का भागीरथी नदी से संगम होता है। इस संगम के आगे यह संयुक्त नदी गंगा कहलाती है। धार्मिक दृष्टि से यह एक महत्वपूर्ण हिन्दू तीर्थस्थान है।

विवरण
-----

देवप्रयाग में श्री रघुनाथ जी का मंदिर है, जहाँ हिंदू तीर्थयात्री भारत के कोने कोने से आते हैं। देवप्रयाग अलकनंदा और भागीरथी नदियों के संगम पर बसा है। यहीं से दोनों नदियों की सम्मिलित धारा 'गंगा' कहलाती है। यह टेहरी से १८ मील दक्षिण-दक्षिण-पूर्व दिशा में स्थित है। प्राचीन हिंदू मंदिर के कारण इस तीर्थस्थान का विशेष महत्व है। संगम पर होने के कारण तीर्थराज प्रयाग की भाँति ही इसका भी नामकरण हुआ है।

देवप्रयाग समुद्र सतह से १५०० फ़ीट की ऊंचाई पर स्थित है और निकटवर्ती शहर ऋषिकेश से सड़क मार्ग द्वारा ७० किमी० पर है। यह स्थान उत्तराखण्ड राज्य के पंच प्रयाग में से एक माना जाता है। इसके अलावा इसके बारे में कहा जाता है कि जब राजा भगीरथ ने गंगा को पृथ्वी पर उतरने को राजी कर लिया तो ३३ करोड़ देवी-देवता भी गंगा के साथ स्वर्ग से उतरे। तब उन्होंने अपना आवास देवप्रयाग में बनाया जो गंगा की जन्म भूमि है। भागीरथी और अलकनंदा के संगम के बाद यही से पवित्र नदी गंगा का उद्भव हुआ है। यहीं पहली बार यह नदी गंगा के नाम से जानी जाती है।

गढ़वाल क्षेत्र में मान्यतानुसार भगीरथी नदी को सास तथा अलकनंदा नदी को बहू कहा जाता है। यहां के मुख्य आकर्षण में संगम के अलावा एक शिव मंदिर तथा रघुनाथ मंदिर हैं जिनमें रघुनाथ मंदिर द्रविड शैली से निर्मित है। देवप्रयाग प्राकृतिक संपदा से परिपूर्ण है। यहां का सौन्दर्य अद्वितीय है। निकटवर्ती डंडा नागराज मंदिर और चंद्रवदनी मंदिर भी दर्शनीय हैं। देवप्रयाग को 'सुदर्शन क्षेत्र' भी कहा जाता है। यहां कौवे दिखायी नहीं देते, जो की एक आश्चर्य की बात है।

प्रसिद्धि
---------

बायें अलकनंदा और दायें भागीरथी नदियां देवप्रयाग में संगम बनाती हैं और यहां से गंगा नदी बनती है।
मान्यतानुसार यहां देवशर्मा नामक एक तपस्वी ने कड़ी तपस्या की थी, जिनके नाम पर इस स्थान का नाम देवप्रयाग पड़ा। प्रयाग किसी भी संगम को कहा जाता है। यह स्व.आचार्य श्री पं.चक्रधर जोशी नामक ज्योतिष्विद एवं खगोलशास्त्री का गृहस्थान था, जिन्होंने १९४६ में नकषत्र वेधशाला की स्थापना की थी। ये वेधशाला दशरथांचल नामक एक निकटस्थ पर्वत पर स्थित है। यह वेधशाला दो बड़ी दूरबीनों (टेलीस्कोप) से सुसज्जित है और यहां खगोलशास्त्र संबंधी पुस्तकों का बड़ा भंडार है। इसके अलावा यहां देश के विभिन्न भागों से १६७७ ई से अब तक की संग्रह की हुई ३००० विभिन्न संबंधित पांडुलिपियां सहेजी हुई हैं। आधुनिक उपकरणों के अलावा यहां अनेक प्राचीन उपकरण जैसे सूर्य घटी, जल घटी एवं ध्रुव घटी जैसे अनेक यंत्र व उपकरण हैं जो इस क्षेत्र में प्राचीन भारतीय प्रगति व ज्ञान की द्योतक हैं।

रामायण में लंका विजय उपरांत भगवान राम के वापस लौटने पर जब एक धोबी ने माता सीता की पवित्रता पर संदेह किया, तो उन्होंने सीताजी का त्याग करने का मन बनाया और लक्ष्मण जी को सीताजी को वन में छोड़ आने को कहा। तब लक्ष्मण जी सीता जी को उत्तराखण्ड देवभूमि के ऋर्षिकेश से आगे तपोवन में छोड़कर चले गये। जिस स्थान पर लक्ष्मण जी ने सीता को विदा किया था वह स्थान देव प्रयाग के निकट ही ४ किलोमीटर आगे पुराने बद्रीनाथ मार्ग पर स्थित है। तब से इस गांव का नाम सीता विदा पड़ गया और निकट ही सीताजी ने अपने आवास हेतु कुटिया बनायी थी, जिसे अब सीता कुटी या सीता सैंण भी कहा जाता है। यहां के लोग कालान्तर में इस स्थान को छोड़कर यहां से काफी ऊपर जाकर बस गये और यहां के बावुलकर लोग सीता जी की मूर्ति को अपने गांव मुछियाली ले गये। वहां पर सीता जी का मंदिर बनाकर आज भी पूजा पाठ होता है। बास में सीता जी यहाम से बाल्मीकि ऋर्षि के आश्रम आधुनिक कोट महादेव चली गईं। त्रेता युग में रावण भ्राताओं का वध करने के पश्चात कुछ वर्ष अयोध्या में राज्य करके राम ब्रह्म हत्या के दोष निवारणार्थ सीता जी, लक्ष्मण जी सहित देवप्रयाग में अलकनन्दा भागीरथी के संगम पर तपस्या करने आये थे। इसका उल्लेख केदारखण्ड में आता है। उसके अनुसार जहां गंगा जी का अलकनन्दा से संगम हुआ है और सीता-लक्ष्मण सहित श्री रामचन्द्र जी निवास करते हैं। देवप्रयाग के उस तीर्थ के समान न तो कोई तीर्थ हुआ और न होगा। इसमें दशरथात्मज रामचन्द्र जी का लक्ष्मण सहित देवप्रयाग आने का उल्लेख भी मिलता है तथा रामचन्द्र जी के देवप्रयाग आने और विश्वेश्वर लिंग की स्थापना करने का उल्लेख है।

देवप्रयाग से आगे श्रीनगर में रामचन्द्र जी द्वारा प्रतिदिन सहस्त्र कमल पुष्पों से कमलेश्वर महादेव जी की पूजा करने का वर्णन आता है। रामायण में सीता जी के दूसरे वनवास के समय में रामचन्द्र जी के आदेशानुसार लक्ष्मण द्वारा सीता जी को ऋषियों के तपोवन में छोड़ आने का वर्णन मिलता है। गढ़वाल में आज भी दो स्थानों का नाम तपोवन है एक जोशीमठ से सात मील उत्तर में नीति मार्ग पर तथा दूसरा ऋषिकेश के निकट तपोवन है। केदारखण्ड में रामचन्द्र जी का सीता और लक्ष्मण जी सहित देवप्रयाग पधारने का वर्णन मिलता है।

भूगोल
-----

देवप्रयाग में भागीरथी (बाएँ) एवं अलकनंदा (दाएँ) मिलकर गंगा का निर्माण करती हुईं
अलकनन्दा नदी उत्तराखण्ड के सतोपंथ और भागीरथ कारक हिमनदों से निकलकर इस प्रयाग को पहुंचती है। नदी का प्रमुख जलस्रोत गौमुख में गंगोत्री हिमनद के अंत से तथा कुछ अंश खाटलिंग हिमनद से निकलता है। यहां की औसत ऊंचाई ८३० मीटर (२,७२३ फीट) है।

जनसांख्यिकी
-----------

२००१ की भारतीय जनगणना के अनुसार देवप्रयाग की कुल जनसंख्या २१४४ है, जिसमें ५२% पुरुशः और ४८% स्त्रियां हैं। यहां की औसत साक्षरता दर ७७% है, जो राष्ट्रीय साक्षरता दर ५९.५ से काफी अधिक है। इसमें पुरुष साक्षरता दर ८२% एवं महिला साक्षरता दर ७२% है। यहां की कुल जनसंख्या में से १३% ६ वर्ष की आयु से नीचे की है। यह कस्बा बद्रीनाथ धाम के पंडों का भी निवास स्थान है।

टीका टिप्पणी
------------

* **क.**    **^** यत्र ने जान्हवीं साक्षादल कनदा समन्विता।

यत्र सम: स्वयं साक्षात्स सीतश्च सलक्ष्मण॥
सममनेन तीर्थेन भूतो न भविष्यति।
* **ख.**    **^** पुनर्देवप्रयागे यत्रास्ते देव भूसुर:।

आहयो भगवान विष्णु राम-रूपतामक: स्वयम्॥
* **ग.**    **^** राम भूत्वा महाभाग गतो देवप्रयागके।
* **घ.**    **^** विश्वेश्वरे शिवे स्थाप्य पूजियित्वा यथाविधि॥

इत्युक्ता भगवन्नाम तस्यो देवप्रयाग के।
लक्ष्मणेन सहभ्राता सीतयासह पार्वती॥

आवागमन
------

राष्ट्रीय राजमार्ग 7 यहाँ से गुज़रता है और इसे सड़क द्वारा कई स्थानों से जोड़ता है।

इन्हें भी देखें
---------------

* अलकनन्दा नदी
* भागीरथी नदी
* टिहरी गढ़वाल ज़िला

सन्दर्भ
-------

1. ↑  "Uttarakhand: Land and People," Sharad Singh Negi, MD Publications, 1995
2. ↑  "Development of Uttarakhand: Issues and Perspectives," GS Mehta, APH Publishing, 1999, ISBN 9788176480994
3. ↑  "देवप्रयाग: ३३ कोटि देवताओं का आवास". मूल से 23 मार्च 2011 को पुरालेखित. अभिगमन तिथि 21 जुलाई 2010.
4. ↑  देवप्रयाग Archived 2009-04-10 at the वेबैक मशीन *टिहरी गढ़वाल जिला, आधिकारिक जालस्थल*
5. ↑  केदारखण्ड ;अध्याय १५८-५४-५५द्ध
6. ↑  केदारखण्ड अध्याय १६२-५०
7. ↑  केदारखण्ड के १५०-८७ और १४९-३५
8. ↑  "भारत की जनगणना २००१: २००१ की जनगणना के आँकड़े, महानगर, नगर और ग्राम सहित (अनंतिम)". भारतीय जनगणना आयोग. अभिगमन तिथि 2007-09-03.
9. ↑  केदार. १३९-३५-५५
10. ↑  केदार. १५०-८०-८१

| * दे
* वा
* सं
गंगा नदी |
| --- |
| **सहायक नदियाँ** | अलकनंदा  •  कोसी  •  गंडक  •  मन्दाकिनी  •  नंदाकिनी  •  भागीरथी  •  विष्णु गंगा  •  धौलीगंगा  • यमुना •  रामगंगा  •  घाघरा  •  सोन  •  ब्रह्मपुत्र  •  हुगली  •  पद्मा  •  मेघना  •  सरस्वती नदी |  |
| आरंभिक पड़ाव | गोमुख  •  गंगोत्री  •  विष्णु प्रयाग  •  कर्णप्रयाग  •  देवप्रयाग  •  रुद्रप्रयाग  •  नंदप्रयाग •  ऋषिकेश  •  हरिद्वार |
| मैदानी क्षेत्र | गंगा के मैदान  •  गढ़मुक्तेश्वर  •  फैजाबाद  •  बिठूर  •  कन्नौज  •  फ़र्रूख़ाबाद  •  कानपुर  •  इलाहाबाद  •   •  राजेसुल्तानपुर वाराणसी  •  मीरजापुर  •  पटना  •  भागलपुर  •  पाकुर |
| अंत्य क्षेत्र | फरक्का बैराज  •  पाकुर  •  कोलकाता  •  हावड़ा  •  सुन्दरवन  •  गंगा-सागर-संगम  •  बांग्लादेश  •  बंगाल की खाड़ी |
| धार्मिक महत्व | पौराणिक प्रसंग  •  गंगा दशहरा  •  कुम्भ मेला  •  मकर संक्रांति  •  गंगा स्नान  •  सगर  •  भगीरथ |
| **पंच प्रयाग**  | विष्णु प्रयाग  •  कर्णप्रयाग  •  देवप्रयाग  •  रुद्रप्रयाग  •  नंदप्रयाग |
| **यह भी देखें** | नंदा देवी  •  कामत पर्वत  •  त्रिशूल पर्वत  •  जीव-जन्तु और वनस्पति •  आर्थिक महत्त्व  •  फरक्का बांध •  टिहरी बाँध •  बैक्टीरियोफेज |


| * दे
* वा
* सं
उत्तराखण्ड के हिन्दू मन्दिर |
| --- |
|  | अल्मोड़ा | नन्दा देवी • गोलू देवता • जागेश्वर • मानिला देवी मन्दिर
 |
| उत्तरकाशी | गंगोत्री • यमुनोत्री • सेममुखेम नागराज
 |
| उधम सिंह नगर | मोटेश्वर महादेव
 |
| चमोली गढ़वाल | बद्रीनाथ मन्दिर • गोपीनाथ मन्दिर • कल्पेश्वर • रुद्रनाथ • तुंगनाथ • सती अनसूइया मन्दिर
 |
| चम्पावत | बालेश्वर मन्दिर
 |
| टिहरी गढ़वाल | रुद्रेश्वर महादेव मन्दिर • सुरकण्डा देवी • चन्द्रवदनी देवी
 |
| देहरादून | टपकेश्वर महादेव मन्दिर • महासू देवता मन्दिर • ऋषिकेश
 |
| नैनीताल | गर्जिया देवी मन्दिर
 |
| पौड़ी गढ़वाल | देवप्रयाग • नीलकण्ठ महादेव मंदिर • डाण्डा नागराज • धारी देवी • ज्वाल्पा देवी
 |
| बागेश्वर | बागनाथ मंदिर • बैजनाथ धाम • धौलीनाग मंदिर
 |
| रूद्रप्रयाग | गुप्तकाशी • केदारनाथ मन्दिर • मध्यमहेश्वर • रुद्रप्रयाग • त्रियुगीनारायण मन्दिर • अगस्त्यमुनि मन्दिर • फलासी तुंगनाथ • नारी देवी • मठियाणा देवी
 |
| हरिद्वार | चण्डी देवी मन्दिर • दक्षेश्वर महादेव मन्दिर • हर की पौड़ी • मनसा देवी मन्दिर • माया देवी मन्दिर
 |


| * दे
* वा
* सं
उत्तराखण्ड |
| --- |
| राजधानी: **देहरादून** |
| इतिहास | पौराणिक काल • राज्य आन्दोलन • मुज़्ज़फर नगर काण्ड • चमोली भूकम्प • उत्तरकाशी भूकम्प • ब्रिटिश काल • चन्द राजवंश • कत्यूरी राजवंश • गढ़वाल राजवंश • भारतीय स्वतन्त्रता संग्राम • चिपको आन्दोलन • हरिद्वार नरसंहार • *अधिक* |  |
| भूगोल | हिमालय • नदियाँ • जलवायु • गंगा • यमुना • काली • शारदा • बुग्याल • *अधिक* |
| सरकार और राजनीति | सरकार • विधानसभा • राज्यपाल • मुख्यमंत्री • उच्च न्यायालय • भाजपा • कांग्रेस • उक्राद • लोकसभा क्षेत्र • विधानसभा क्षेत्र • *अधिक* |
| प्रशासनिक प्रभाग | 

|  |  |
| --- | --- |
| मण्डल | कुमाऊँ • गढ़वाल • *अधिक* |
| जिले | अल्मोड़ा • उत्तरकाशी • उधमसिंहनगर • चमोली • चम्पावत • टिहरी • देहरादून • नैनीताल • पिथौरागढ़ • पौड़ी • बागेश्वर • रूद्रप्रयाग • हरिद्वार • *अधिक* |
| नगर | देहरादून • हरिद्वार • हल्द्वानी • रुड़की • रुद्रपुर • काशीपुर • ऋषिकेश • कोटद्वार • *अधिक* |

 |
| पर्यटन और तीर्थाटन | छोटा चारधाम • बद्रीनाथ • केदारनाथ • गंगोत्री • यमुनोत्री • हेमकुण्ड साहिब • पंच केदार • फूलों की घाटी • नंदा देवी उद्यान • जिम कॉर्बेट उद्यान • औली • कौसानी • नैनीताल • रानीखेत • मुनस्यारी • *अधिक* |
| संस्कृति और भाषाएँ | कुमाऊँनी • गढ़वाली • हिन्दी • भाषाएँ • पहाड़ी भाषाएँ • मेले • दिवाली • होली • उत्तरायणी • हरेला • कुम्भ मेला • महाकुम्भ २०१० • *अधिक* |
| लोग | हेमवन्ती नन्दन बहुगुणा • नारायण दत्त तिवारी • हरीश रावत • सुमित्रा नन्दन पन्त • गोविन्द वल्लभ पन्त • रस्किन बॉण्ड • *अधिक* |
| शिक्षा | भारतीय प्रौद्योगिकी संस्थान रुड़की • पन्तनगर विश्वविद्यालय • हेमवती नन्दन बहुगुणा गढ़वाल विश्वविद्यालय • कुमाऊँ विश्वविद्यालय • पेट्रोलियम विश्वविद्यालय • भारतीय वानिकी संस्थान • गुरुकुल कांगड़ी विश्वविद्यालय • उत्तराखण्ड मुक्त विश्वविद्यालय • उत्तराखण्ड प्रौद्योगिकी विश्वविद्यालय • कुमाऊँ अभियान्त्रिकी महाविद्यालय • दून विद्यालय • दून केंब्रिज स्कूल • देहरादून प्रौद्योगिकी संस्थान • *अधिक* |
| सम्बन्धित विषय | उत्तराखण्ड प्रदेशद्वार • भारत प्रवेशद्वार • हिन्दू धर्म प्रवेशद्वार • उत्तराखण्ड |